DOD พลิกวิกฤตเป็นโอกาส! ปั๊มยอดขายช่วง “โควิด” รับเทรนด์สุขภาพ มั่นใจไตรมาส 2 ผลงานแกร่ง
DOD พลิกวิกฤตเป็นโอกาส! ปั๊มยอดขายช่วง “โควิด” รับเทรนด์สุขภาพ มั่นใจไตรมาส 2 ผลงานแกร่ง
DOD พลิกวิกฤตเป็นโอกาส! ปั๊มยอดขายช่วง “โควิด” รับเทรนด์สุขภาพ มั่นใจไตรมาส 2 ผลงานแกร่ง
26 มิ.ย. 2563

นายธนิน ศรีเศรษฐี ประธานคณะกรรมการบริหาร และประธานเจ้าหน้าที่บริหารบริษัท ดีโอดี ไบโอเทค จำกัด (มหาชน) หรือ DOD เปิดเผยถึงผลการดำเนินงานไตรมาส 2/2563 ของบริษัทฯ โดยคาดการณ์ว่ารายได้จะปรับตัวเพิ่มขึ้นจากช่วงเดียวกันเมื่อปีก่อน หลังจากยอดขายในช่วงเดือน เมษายน-พฤษภาคม ปรับตัวเพิ่มสูงขึ้น โดยยอดขายที่เพิ่มสูงขึ้นนั้น มาจากกระแสการรักสุขภาพ ที่ประชาชนหันมาใส่ใจเกี่ยวกับสุขภาพมากขึ้นซึ่งถือว่าเป็นโอกาสของบริษัทฯ ในช่วงที่เกิดวิกฤตการแพร่ระบาดของเชื้อไวรัสโควิด-19
ทั้งนี้คำสั่งซื้อของลูกค้ารายใหญ่ ซึ่งเป็นลูกค้ารายเดิมยังคงมีเข้ามาต่อเนื่อง ขณะที่ บริษัท พีซีซีเอ แล็บบอราเทอรี่ จำกัด (PCCA) ซึ่งดำเนินธุรกิจผลิตผลิตภัณฑ์เครื่องสำอางและสกินแคร์ แบบครบวงจร ซึ่งเป็นการลงทุนผ่าน บริษัท ดีโอดี เฮ้ลท์ตี้ไลฟ์ จำกัด (DOD ถือหุ้นอยู่ 99.99%) ที่ผ่านมาก็มีคำสั่งซื้อแอลกอฮอล์ และเจลแอลกอฮอล์ล้างมือ เข้ามาอย่างต่อเนื่อง ซึ่งจะรับรู้รายได้เข้ามามากตั้งแต่ในช่วงไตรมาส 2/63 เป็นต้นไป
โดยตั้งแต่ต้นปีจนถึงปัจจุบัน บริษัทได้รับคำสั่งซื้อในการผลิตเจลแอลกอฮอล์ เข้ามาอย่างต่อเนื่อง ทำให้มั่นใจว่าผลการดำเนินงานของบริษัทในครึ่งแรกปีนี้ มีแนวโน้มอัตราการเติบโตของรายได้เพิ่มขึ้นแบบก้าวกระโดด เมื่อเทียบกับในช่วงเดียวกันของปีก่อน
“เรามองทิศทางผลประกอบการไตรมาส 2/63 จะมีการเติบโตจากไตรมาส 1/63 และจากช่วงเดียวกันเมื่อปีก่อน จากลูกค้าหลักที่ยังคงมีออเดอร์เข้ามาต่อเนื่อง เห็นได้จากยอดขายเดือนเม.ย.-พ.ค. ที่อยู่ในระดับค่อนข้างดี นอกจากนี้บริษัทฯยังมีคำสั่งซื้อสินค้าในกลุ่มแอลกอฮอล์ที่ยอดเติบโตค่อนข้างมาก ซึ่งจะช่วงหนุนผลงานของไตรมาส 2/63” นายธนิน กล่าว